Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_3032020/LISAPYKALA_Linkkarin_tarjonnan_sopeuttam(98275)
Timestamp: 2020-06-01 01:21:33+00:00
Document Index: 8946041

Matched Legal Cases: ['§ 154', '§ 36', '§ 36', '§ 127', '§ 129', '§ 130', '§ 131', '§ 132', '§ 133', '§ 134', '§ 135', '§ 136', '§ 137', '§ 138', '§ 139', '§ 140', '§ 141', '§ 142', '§ 143', '§ 144', '§ 145', '§ 146', '§ 147', '§ 148', '§ 149', '§ 150', '§ 151', '§ 152', '§ 153']

LISÄPYKÄLÄ: Linkkarin tarjonnan sopeuttaminen laskeneeseen kysyntään 1.4 alkaen | Rovaniemi
Kokous 30.3.2020
LISÄPYKÄLÄ: Linkkarin tarjonnan sopeuttaminen laskeneeseen kysyntään 1.4 alkaen
Kaupunginhallitus, kokous 30.3.2020
§ 154 LISÄPYKÄLÄ: Linkkarin tarjonnan sopeuttaminen laskeneeseen kysyntään 1.4 alkaen (lisäpykälä)
ROIDno-2020-850
Hannu Kumpula, joukkoliikenneinsinööri, hannu.kumpula@rovaniemi.fi
Asia on siirretty kaupunginhallituksen käsiteltäväksi Rovaniemen kaupunginvaltuuston 23.3.2020 § 36 tekemän päätöksen perusteella (Kv 23.3.2020 § 36 Toimielinten päätöksenteon keskeyttäminen hallintosäännön 183 §:n perusteella)
Suomi on muiden maiden mukana kohdannut tilanteen, jossa tartuntataudin (COVID-19) aiheuttava koronavirus leviää laajasti. Maan hallitus on todennut yhteistoiminnassa tasavallan presidentin kanssa Suomen olevan poikkeusoloissa koronavirustilanteen vuoksi. Hallituksen 16.3.2020 antaman linjauksen mukaan oppilaitokset suljetaan, ja lähiopetus niissä keskeytetään 13.4.2020 asti.
Ote hallituksen linjauksista:
”Koulujen, oppilaitosten, yliopistojen ja ammattikorkeakoulujen sekä kansalaisopistojen ja muun vapaan sivistystyön tilat suljetaan ja lähiopetus niissä keskeytetään. Poikkeuksellisesti kuitenkin järjestetään koulussa järjestettävä esiopetus sekä perusopetuksen 1-3 luokkien lähiopetus niiden vanhempien lapsille, jotka työskentelevät yhteiskunnan toiminnan kannalta kriittisillä aloilla. Lisäksi poikkeuksena järjestetään erityisen tuen päätöksen saaneiden oppilaiden lähiopetus sitä tarvitseville, kuitenkin niin että ne vanhemmat ja huoltajat, joiden on mahdollista järjestää lapsen hoito kotona, menettelevät näin. Edellä mainitut järjestelyt tulevat voimaan keskiviikkona 18.3.2020.
Lähiopetuksen sijaan kaikkien yliopistojen, ammattikorkeakoulujen sekä ammatillisen koulutuksen, lukiokoulutuksen ja perusopetuksen järjestäjien opetus ja ohjaus järjestetään mahdollisimman laajalti vaihtoehtoisilla tavoilla, muun muassa etäopiskelua, erilaisia digitaalisia oppimisympäristöjä ja -ratkaisuja sekä tarvittaessa itsenäistä opiskelua hyödyntäen.”
Valtioneuvoston 17.3.2020 antaman asetuksen valmiuslain 86, 88, 93–95 ja 109 §:ssä säädettyjen toimivaltuuksien käyttöönotosta 6 §:n mukaan valmiuslain 109 §:n 1 momentissa tarkoitettu opetuksen ja koulutuksen järjestäjien opetus- ja muu toiminta voidaan keskeyttää tai sitä voidaan rajoittaa koko valtakunnan alueella. Opetuksen ja koulutuksen järjestäjien velvollisuutta järjestää opetus- ja muuta toimintaa sekä ateria-, kuljetus-, ja majoitusetuuksia voidaan valmiuslain 109 §:n 2 momentin mukaisesti rajoittaa koko valtakunnan alueella. Asetuksen 7 §:n mukaan asetus tulee voimaan 18.3.2020, ja se on voimassa 13 päivään huhtikuuta 2020.
Eduskunta päätti poikkeusolojen lainsäädäntöön siirtymisestä ensimmäistä kertaa rauhan oloissa 18.3.2020.
Pandemiasta ja poikkeusoloista johtuen ovat Linkkarin matkustajamäärät pienentyneet voimakkaasti koulujen, oppilaitosten ja monien työpaikkojen siirryttyä etätyöskentelyyn. Päivisin matkustajia on hieman alle 20 % normaalista talven määrästä. Määrä on sama kuin normaalisti kesä-heinäkuussa aiheuttaen kaupungille lisäkustannuksia. Paikallisliikenteen sopeuttamistoimenpiteitä on valmisteltu yhteistyössä sivistystoimen kanssa ja on mm. käyty läpi koulukohtaisesti Linkkarin tämänhetkiset käyttäjät koulumatkoihin.
Rovaniemen kaupungin paikallisliikenteen liikennöintisopimuksessa 26.2.2018 kaupunki on pidättänyt oikeuden muuttaa sopimuksen perusteella aikataulukaavioissa alustavasti sovittuja kesä- ja talvipäivien suoritteiden lukumäärää. Kaupunki on 20.3.2020 vedonnut asiassa lisäksi ylivoimaiseen esteeseen (JYSE 2014 Palvelut k) 14.4).
Edellä mainitun perusteella elinvoimatoimialan tekniset palvelut esittää paikallisliikenteen palvelutason muutosta talviliikenteestä kesäliikenteeseen 1.4 alkaen. Tarjonta esitetään sopeutettavaksi kysyntää vastaavaksi siirtymällä varhennetusti kesäaikatauluihin. Tarjontaan voidaan tehdä muutoksia puoleen tai toiseen, mikäli se nähdään välttämättömäksi.
Kaupunginhallitus päättää, että paikallisliikenteen palvelutaso muutetaan talviliikenteestä kesäliikenteeseen 1.4.2020 alkaen.
Kaupunginhallitus päätti yksimielisesti toimialajohtajan esityksen mukaisesti.
Tekninen toimiala, Hannu Kumpula
§ 127 Kokouksen laillisuus ja päätösvaltaisuus sekä työjärjestyksen hyväksyminen
§ 129 Ajankohtaiset asiat
§ 130 Koronavirustilanteeseen varautuminen
§ 131 Talouden kuukausikatsaus 1.1.-29.2.2020
§ 132 Tilinpäätös ja toimintakertomus 2019
§ 133 Henkilöstöraportti vuodelta 2019
§ 134 Henkilöstö- ja koulutussuunitelma vuodelle 2020
§ 135 Asemakaavan muutos 8. kaupunginosan virkistysalue, Pounikkotie
§ 136 Suopungin kentän vuokraaminen / Rovaniemen käyttökoirat ry
§ 137 Vuokrasopimuksen purkaminen teollisuuskylässä, tontti 8-8155-3
§ 138 Kairatien peruskorjaus välillä Lapinaukea-Evakkotie, urakoitsijan valinta
§ 139 Teollisuustien kiertoliittymä, Teollisuustie/Lautatie/Suosiolantie risteys, urakoitsijan valinta
§ 140 Sivistyslautakunnan edustajan nimeäminen Ikääntyneen väestön hyvinvointisuunnitelman ohjausryhmään
§ 141 Perhe- ja sosiaalipalveluiden palvelualuepäällikön viran perustaminen
§ 142 Lapsiperheiden palvelualuepäällikön virkajärjestelyt
§ 143 Palvelualuepäällikön viran lakkauttaminen/ virkanro 73731004
§ 144 Palvelualuepäällikön viran lakkauttaminen / virkanro 73731005
§ 145 Palveluvastaavan viran perustaminen / Ikäihmisten palvelualue
§ 146 Lausunto esityksestä sosiaali- ja terveydenhuollon asiakasmaksulain muuttamisesta
§ 147 Viranhaltijoiden päätösten otto-oikeus
§ 148 Viranhaltijoiden päätösten otto-oikeus sivistyspalvelut
§ 149 Ilmoitusasiat
§ 150 LISÄPYKÄLÄ: Viranhaltijoiden päätösten otto-oikeus hyvinvointipalvelut (lisäpykälä)
§ 151 LISÄPYKÄLÄ: Kiinteistöyhtiö Lappi Areenan kiinteistökorjausten rahoittaminen (lisäpykälä)
§ 152 LISÄPYKÄLÄ: Pandemian valmiussuunnitelman hyväksyminen (lisäpykälä)
§ 153 LISÄPYKÄLÄ: Toimenpiteet Rovaniemen yritystoiminnan tukemiseksi koronavirusepidemian aikana (lisäpykälä)